《戊午九日同诸弟及奇儿泛舟》
明代·李孙宸

寻常竞逐登高伴，懒厌逢人此避喧。短发不缘风落帽，病怀聊借节开尊。

江光鸥鹭晴相狎，秋色芙蓉暮正繁。何事插萸兄弟会，菰芦生计一家存。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。